Yleistakaus

Yleistakaus nro 000000-0000000000

Yleistakauksen ottaja: Oy Esimerkki Ab (y-tunnus)

Yleistakauksen edunsaaja: Verohallinto

Allekirjoittanut pankki sitoutuu täten omavelkaiseen yleistakaukseen valmisteverotuslakiin (182/2010) perustuvista Verohallinnon Oy Esimerkki Ab:ltä perimistä valmisteveroista, mahdollisine viivästysseuraamuksineen, veronkorotuksineen, virhemaksuineen, lykkäyksen vuoksi suoritettavine korkoineen ja perimiskuluineen, rajoittaen vastuumme tämän yleistakauksen perusteella kuitenkin enintään \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (numeroin ja kirjaimin) euron määrään.

Allekirjoittanut sitoutuu maksamaan ensimmäisestä kirjallisesta pyynnöstä ja 30 päivän kuluessa pyynnön päivämäärästä pyydetyt määrät edellä mainittuun enimmäismäärään asti. Verohallinto voi takaajan perustellusta pyynnöstä pidentää määräaikaa.

Tämä yleistakaus on voimassa toistaiseksi. Takaajalla on kuitenkin oikeus tehdä takauksesta ja vierasvelkapanttauksesta annetun lain (361/1999) 6 §:n mukainen ilmoitus vastuun rajoittamisesta, joka tulee voimaan kolmen (3) kuukauden kuluttua siitä kun takaajan ilmoitus on saapunut yleistakauksen edunsaajalle. Takaajan on toimitettava ilmoitus vastuun rajoittamisesta sähköpostitse osoitteeseen vakuudet@vero.fi.

Edunsaajan on vaadittava suoritusta takaajalta ennen takauksen voimassaolon päättymistä. Ehdollinen vaatimus voidaan esittää takaajalle ennen takauksen voimassaolon päättymistä tilanteessa, jossa päävelka erääntyy takaussitoumuksen voimassaolon jälkeen. Esitettyään ehdollisen vaatimuksen edunsaaja saa esittää lopullisen suoritusvaatimuksen takaajalle, kun päävelka on erääntynyt.

Allekirjoittanut on edelleen vastuussa niiden määrien maksamisesta, jotka perustuvat tämän sitoumuksen kattamaan valmisteveroonjonka peruste on syntynyt ennen kuin vakuuden kumoaminen tai peruuttaminen tuli voimaan, vaikka maksupyyntö esitetään tämän päivän jälkeen.

Tähän yleistakaukseen ei sovelleta takauksesta ja vierasvelkapanttauksesta annetun lain 4 §:n 2 momenttia, 14 §:n 1 momenttia, 18 §:n 1 ja 2 momentteja sekä 27 §:ää. Tähän yleistakaukseen sovelletaan Suomen lakia ja oikeuspaikkana on Helsingin käräjäoikeus.

Tämä takaus korvaa 00.00.0000 antamamme takauksen nro XXXXX ja kattaa mainitun takauksen puitteissa olevat Verohallinnon saatavat. (Korvauslauseke jätetään pois tilanteissa, joissa pankki vaihtuu.)

\_\_\_\_\_\_\_kuun \_\_\_\_ päivänä 20\_\_\_ OY PANKKI AB (Y-tunnus / VAT-numero)

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

(pankin toimihenkilöiden allekirjoitukset nimenselvennyksineen)

Tiedoksianto-osoite, jonka sijaittava Suomessa